Poštovani roditelji,

nova nastavna godina počinje 07.09.2020. Radi novih uputa od Ministarstva i usklađivanja na svim razinama, morali smo nešto i promijeniti u odnosu na prethodnu obavijest. Molimo Vas da pažljivo pročitate dokumente u privitku te da se pridržavate sljedećih uputa koje ste strpljivo čekali:

* svi učenici 1. i 2. razreda imaju nastavu isključivo ujutro; nakon nastave realizira se produženi boravak
* produženi boravak započinje s radom u ponedjeljak, 14.09.
* učenicima predmetne nastave (5. – 8. razred) nastava popodne počinje u 13.30 sati, a učenicima razredne nastave (3. – 4. razred) u 14.00 sati
* 1.dan učenici imaju tri školska sata (osim 1. razreda) te će dobiti udžbenike
* autobus će biti dogovoren te će o tome biti obavijest; učenici putnici trebaju u autobusu imati maske i sjediti na istom mjestu poštujući propisani razmak
* učenici PRO Mala Gorica kreću po ustaljenom rasporedu od 8.00 sati
* prije polaska u školu, potrebno je djetetu izmjeriti temperaturu te je preporuka da se očitana vrijednost upiše u posebnu bilježnicu/notes
* djeca ne dolaze u školu ranije; potrebno je pridržavati se rasporeda u privitku
* učenici trebaju izbjegavati miješanje s drugim razrednim odjelima te je nužno poštovati epidemiološki razmak
* razrednici će dočekati učenike prema rasporedu, odvesti ih u pripadajuću učionicu te ih upoznati s epidemiološkim mjerama kojih se trebaju pridržavati
* učenici od 5. – 8. razreda trebaju nositi maske; maske će osigurati osnivač (Županija) te će biti podijeljene učenicima kada stignu
* prilikom dolaska u školu, u školsko dvorište smiju ulaziti samo roditelji učenika koji koriste uslugu produženog boravka kao i roditelji učenika 1. razreda (poštujući propisani razmak) i to do ulaska u mali trakt gdje učenika preuzima učitelj
* u vanjski prostor (dvorište, igralište, okupljalište ispred glavnog ulaza) kao i unutarnje prostore škole ne može ući osoba (roditelj/dijete) koje:

A) ima simptome zarazne bolesti (npr. povišena tjelesna temperatura (iznad 37,2 mjereno pod pazuhom), kašalj, poteškoće u disanju, poremećaj osjeta njuha i okusa, grlobolja, proljev, povraćanje)

B) ako ima izrečenu mjeru samoizolacije

C) ako ima saznanja da je zaraženo s COVID-19; ako navedene simptome ima učenik potrebno je HITNO (o istome) javiti ravnatelju te se javiti nadležnom liječniku

* roditelji ne ulaze u ustanovu; u slučaju potrebe, potrebno je kontaktirati razrednika ili školu
* roditelji čija se djeca ubrajaju u izrazito vulnerabilnu skupinu trebaju se što hitnije javiti razredniku jer o istome trebamo obavijestiti osnivača škole (Županiju); u školu treba dostaviti odgovarajuću potvrdu (trenutno su polemike hoće li te potvrde pisati liječnik primarne zaštite ili školski liječnik)
* raspored rada je podložan izmjenama radi usklađivanja s daljnjim uputama i preporukama

Zahvaljujemo se na razumijevanju i suradnji u ovoj izazovnoj situaciji za sve dionike odgoja i obrazovanja. Samo zajedničkim trudom i suradnjom možemo riješiti sve izazove i eventualne poteškoće koji su ispred nas.

Djelatnici OŠ Dragutina Tadijanovića Petrinja